पाएं अपने शहर की ताज़ा ख़बरें और फ्री ई-पेपरडाउनलोड करें
विवाहिता को दहेज को लेकर तंग परेशान, मारपीट और धमकाने पर पुलिस ने पति सहित उसके सास-ससुर के खिलाफ मामला दर्ज किया है। पुलिस को दी शिकायत में परमजीत कौर पुत्री शमशेर सिंह निवासी कुटी रोड गुरु हरसहाए ने बताया कि उसकी शादी प्रभजीत सिंह पुत्र दिलबाग सिंह निवासी गांव सोढ़ी वाला से 24 मई 2010 को हुई थी। उनका 9 वर्ष का एक लड़का है।
सास, ससुर और पति उसे कम दहेज लाने के कारण तंग परेशान कर मारपीट करते और धमकियां देते थे। उसने मायके से पहले जो दहेज लाया था उसको भी ससुराल वालों ने खुर्द-बुर्द कर दिया। मामले की जांच कर रहे एएसआई तरलोक सिंह ने बताया कि पुलिस ने शिकायतकर्ता के बयान पर तीनों आरोपियों के खिलाफ 498-ए, 406, 506 आइपीसी के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn